open-index/open-wikipedia-markdown huggingface dataset:
Комунистична партия Закарпатской Украины

**Комунистична партия Закарпатской Украины**,  *Комуністична партія Закарпатської України* — марксистично-ленинска партия, створена 19.11.1944, яка заграла основну ролю в организации «возъеднаня Закарпатской Украины» з Совѣтсков Украинов, по чому заникла (1946).

## Предистория
Первы комунистичны организации в Подкарпатской Руси появили ся в конци року 1918 як бунькы комунистичной партии Мадярщины. 

В марцу 1920 на их основѣ створила ся *Межинародна социалистична партия Подкарпатской Руси*, яка вошла в комунистичну партию Чехословакии (КПЧ), як ей краева организация. В роках 1939–1944 фунговала илегално в глубоком скрытю.

## Главна исторична роля
По выслободжѣню края од нѣмецько-мадярскых фашистох 19.11.1944 в Мукачовѣ одбыла ся Перва партийна конференция, котра оформила утворѣня *комунистичной партии Закарпатской Украины*. В чолѣ партии стояв Иван Иванович Туряниця. Партия грала основну ролю в организации «возъеднаня Закарпатской Украины» з Совѣтсков Украинов. Иван Иванович Туряниця став неодовго тыж у чоло Народной Рады Закарпатской Украины, законодарного и екзукутивного владнучого органа новоствореной державной формации Закарпатска Украина. 

## Заникнутя партии
29.06.1945 Чехословакия «по приятельской згодѣ сторон» одступила Подкарпатску Русь, котра теперь уже называла ся «подля волевыявлѣня обывательства» Закарпатска Украина, другой сторонѣ — СССР, неодовга обѣ стороны законодарно ратификовали договор. 15. децембра 1945 рѣшеньом ЦК ВКП(б) Комунистична партия Закарпатской Украины стала ся частьов ВКП(б). 22.01.1946 марионеточна державна формация Закарпатска Украина московскыма пановниками была перетворена в Закарпатску область УССР, без жадного народного волевыявлѣня, ани консултованя з  представителми «владнучой» Народной Рады. В ситуации, коли заникла Закарпатска Украина, автоматично заникла и *комунистична партия Закарпатской Украины*: на ей базѣ была створена областна организация ВКП(б).

## Жерела
* Кудрицкий А.В. и др. (ред.). Украинский советский энциклопедический словарь в трех томах. Главная редакция Украинской Советской Энциклопедии им. М.П. Бажана. К., 1988.  2 том   
* Пушкаш, Андрей. Цивилизация или варварство. Закарпатье 1918–1945. Институт славяноведения РАН. Москва. Издательство «Европа». 2006. 

## Референции

Катеґорія:История Подкарпатской Руси
Катеґорія:История Украины
Закарпатска Украина
Петер Пучек

**Петер Пучек** (слов. Peter Puček, ур. 9. септембера 1995, Словеньско) — професіоналный словацькый фотбаліста, котрый в сучасности грать за МШК Жіліна. 
## Одказы
*Петер Пучек на eurofotbal.cz (чеш.)
*Петер Пучек на Fortuna Liga (слов.)

Катеґорія:Шпортовци
Павол Пенкса

**Павол Пенкса** (; ур. 7. новембер 1985, Спішська Нова Весь)&nbsp;— то словеньскый фотбаловый бранкарь. Започінав грати у *ФК Спішська Нова Весь*. Од року 2016 выступать за клуб 1. Татран Прешов.

## Одказы
* Павол Пенкса на Soccerway.com (анґл.)
* Павол Пенкса на transfermarkt.com (анґл.

Катеґорія:Шпортовци
Мартін Шкртел

**Мартін Шкртел** (слов. Martin Škrtel, ур. 15. децембер 1985 в Гандловой окрес Прьевидза Тренчинского края) — є словеньскый фотбаловый оборонець, грач ФК Фенербахче (*тур.* Fenerbahçe SK, Istanbul), де играе под числом 37. Днесь є стабілным членом базовой зоставы словацкой фотбаловой репрезентації и ей капітаном. Свій дебютовый ґол зазначів в кваліфікації о Евро 2008 проти Ціпрусу.

## Облюбеный клуб
11. януарa 2008 подписав 4-рочный контракт за 6,5 міліоны лібер з Ліверпулом (Liverpool FC), а так став ся найдрагшым словацкым фотбалістом днешности. За тот клуб играв девять рокы, а поважуе го за свой облюбеный.

## Дотеперішны клубы
Играв за клубы:
* Ráztočno (до року 1995) 
* Prievidza (1995 - літо 2002) 
* AS Trenčín (літо 2002 - юл 2004), 
* Зенит Санкт-Петербург (юл 2004 – 2007)
* FC Liverpool (2007-2016)

## Одказы
*Особна сторінка Мартіна Шкртела
*Môj Martin je dedinský chlapec

Катеґорія:Шпортовци
Тячовскый район

**Тячовскый райо́н**,  Тячівський район — административна единка Закарпатской области Украины. Административный центер — город Тячово.

## Полога
Район находить ся в восточной части Закарпатской области и  сосѣдить на сѣверѣ з Ивано-Франковсков областев, на югу — з Румыниев, на западѣ — з Межгорскым и Хустскым, на востоку — з Раховскым районами. Плоха — 1800 км2, в значной мѣрѣ лѣсы и горы. 18 населены пункты мають статус горскых.
Главны рѣки — Тиса, Тересва, Теребля (долный ток).

## История
Территория населена од прадавного часу. В околици Апшы найдены слѣды поселѣня сперед 50 тыс. лѣт, а в околици Великой Уголькы — сперед 30 тыс. лѣт (палеолит). В районѣ суть могылы Куштановицкой културы (Колодное), памятникы деревяной церковной архитектуры (Колодное, Нересниця).

## Обывательство
Року 1969 в районѣ жили 132,7 тыс. людей, переважно Украинцѣ (около 105 тыс.), дале Румыны — 14 тыс., Русы — 2 тыс.
Подля списованя рока 2001 в районѣ жили 171,9 тысяч людей, з того Украинцѣ — 143 тыс. (83%), Румыны — 21,3 тысячи (12,4%), Мадяре — 5 тысяч (2,9%), Русы — 1,8 тысяч (1% обывательства), Нѣмцѣ — 0,3 тысячи (0,2 %). В районѣ румынскый язык принятый як регионалный.

## Продукция
Главны конарѣ продукции района суть лѣсное газдовство, деревообробка, продукция поживы, вина, конзерв, добываня кухеньской соли, мрамора, садова и скотарска продукция. Тячовщина здавна славна своев садовинов. В добѣ ЧСР тячовскы яблока експортовали до Англии, Голландии, Норвегии, Нѣмеччины, Швеции.

За рокы независимости Украины пришли в упадок перед тым успѣшно фунгуючы транспортны и промысловы объекты, як желѣзниця Тересва-Усть-Чорна, котра звязовала вшиткы села долины Тересвы и фунговала в роках 1903–1998, Закарпатска промыслова геликоптерна сполочность Миноборонпрома Украины в Дубовому, што выробляла аеросани-амфибию А-3 (до року 1987), а пак зачала з выробов геликоптеры значкы Ми-34 (од року 1989), року 1997 была однесена в число подприять, стратегичного значѣня, але не смотрячи на то днесь практично знищена и около 3000 людей стратили роботу.

## Жерела
* Советское Закарпатье. Справочник-путеводитель. Изд-во "Карпаты". Ужгород. 1968.
* Тронько П. и др. (ред.) Історія міст і сіл України. Закарпатська область. К. 1969.

## Одказы
* Сайт районной администрации 
* Списованя 2001 
* Румынскый язык — регионалный в Тячовском районѣ 
* Усть-Чорнянска желѣзниця 
* Смерть гиганта: Как выглядят развалины вертолетного завода на Закарпатье 

## Референции

Катеґорія:Районы Закарпатской области
ГК Слован Братїслава

**ГК Слован Братїслава** (HC Slovan Bratislava) - словацькый гокейовый клуб. Року 2012 клуб вступив до Міджінародной гокейовой лїги (МГЛ). Домашнї запасы гра на зимнім штадіонї Ondrej Nepela Arena. Мають прозывку "Белавы".

## Історія
Руханковый клуб ГК Слован Братїслава быв основаный року 1919 як фотбаловый клуб, тогды знамый як 1.ČsŠK Bratislava. Року 1937 клуб здобыв першый тітул.

## Здобыткы
***[[Словеньска Екстраліґа]]**
** **Шампіон (8)**: 1997–98, 1999–2000, 2001–02, 2002–03, 2004–05, 2006–07, 2007–08, 2011–12
****Другый (2)**: 1998–99, 2009–10
***[[Чеськословеньска Екстраліґа]]**
****Шампіон (1)**: 1978–79
****Другый (8)**: 1948–49, 1959–60, 1960–61, 1961–62, 1963–64, 1964–65, 1969–70, 1971–72
* **[[Спенґлеровый погар]]**
****Шампіон (3)**: 1972, 1973, 1974

## Славны грачі
*Любомір Вішнёвскый

## Одказы
*Домашна сторінка клуба

Катеґорія:Шпортовы клубы
ГК Кошыцї

**ГК Кошыцї** (слов. HC Košice) — словацькый гокейовый клуб, котрый выграв 10 тітулов в шампіонаті Словеньско, є в місті Кошіцї.

## Славны грачі
*Ігор Лїба

## Одказы
*Домова сторінка клуба
Катеґорія:Шпортовы клубы
ГК Зволен

**ГК Зволен** - є словеньскый гокейовый клуб, заложеный року 1927. 

Домове сїдло мать во зволеньском зимном штадіонї. 

Клубовы фарбы суть модра-червена-жовта. 

Клубове А-мужство грать в екстралізї Tipsport. Майстрами екстраліґы были в роках 2001 и 2013.

Окрем А-мужства в клубі грають младшы мужства: юниоры, дорост, кадеты.
## См. тыж
* Сінь славы словеньского гокея
## Одказы
* Офіціална сторінка клуба (слов.)

Катеґорія:Шпортовы клубы
Атлетік Клуб

**Атлетик Клуб Билбао** - е испанскый фотбаловый клуб зоз резиденциов в Билбау в краю Баскох в Испании.

## История
Клуб основаный року 1898. Клуб быв еден из трех членох-закладательох Первой Лигы (Primera División), два другы - Реал Мадрид и Барцелона.

## Позиция
Клуб никда не одпав од высшой дивизии, выграв Лигу восемь раз,  и е четвертый в истории лиги. В клубе тыж грать една из найуспѣшнѣйшых женскых дружин в Испании, котра выграла пять шампионаты  Первой Лигы Жен (Primera División Femenina).

## Одказы
* Официалный сайт ''(баск.) (исп.) (англ.) (фр.)''

## Референції

Катеґорія:Фотбаловы клубы
ГК Нїтра

**ГК Нѣтра**,   *HK Nitra* або *HOCKEY NITRA* — словацкый гокейовый екстралиговый клуб, носитель майстровского титулу, котрый быв заложеный в року 1926 и выступовав под розличныма назвами, а од року 1993 под назвов *HK Nitra*. Од сезону 2015/2016 выступуе в Гокейовой лизѣ майстрох.

## Жерела и одказы
* Oficiálna stránka klubu 
* Oficiálna stránka fanklubu 

## Референции

Катеґорія:Шпортовы клубы
Сінь славы словеньского гокея

**Сінь славы Словеньского гокея** (слов. Sieň slávy slovenského hokeja) - є експозіція, яка представля 
найвызначнїшых словеньскых грачів в гокей. Взникла року 2002.

## Грачі зі СССГ
*2002: Ладїслав Горськы, Владїмір Дзюрілла, Йозеф Ґолонка
*2003: Растїслав Янчушка
*2004: Карол Фако
*2005: Ігор Ліба
*2006: Рудольф Тайнцнар
*2007: Душан Пашек
*2008: Душан Фашко
*2009: Дарїус Руснак
*2011: Роберт Швехла
*2012: Павол Демїтра
*2014: Здено Цігер

## Одказы
Сінь славы Словеньского гокея

Катеґорія:Сінь славы словеньского гокея
Річард Фейнман

**Річард Фейнман** (нар. 11. май 1911, Ню Йорк, США — 15. фебруар 1988, Лос Анджелес) - быв єдным з найлїпшых америцькых фізіков XX. стороча, котрый значно росшыриы теорію електродінаміки.

За свою працу року 1965 здобыв Нобелову премію. Так само быв аматерьскым гудаком.

Во своїх книжках быв ревным і впливным популарізатором фізіки.

## Одказы
* Richard P. Feynman

Катеґорія:Физици
Катеґорія:Нобеловы лавреаты з физикы
СМЕРШ

**СМЕРШ** (куртанка од «**Смер**ть **ш**пионам!»)&nbsp;— назва трех независимых окремых контрарозвѣдковых организаций в СССР в часѣ Другой свѣтовой войны. 

## Цѣль, створѣня и час дѣяня
В первы тыжднѣ по зачатку Другой свѣтовой войны фронт драматично посував ся в глубину СССР, з чим появила опасность прониканя вражой агентуры. Окрем того появило ся дезертерство в войску. Уже в первы тыжднѣ войны вышла постанова Державного Комитета Обороны, подписана Сталином (№&nbsp;ГКО-187/сс з дня 17.07.1941), яка створила Особенны Оддѣлы НКВД, а их офицеры, так званы «особисты» достали главну задачу&nbsp;— бороти ся з шпионажом, дезертерством в прифронтовой смузѣ&nbsp;— и надзвычайны права арештовати каждого трафеного, аж и розстрѣляти на мѣстѣ чину. В апрѣлю и маю 1943 на основѣ Особенных Оддѣлов створили контрарозвѣдку СМЕРШ окремо в Наркоматѣ Обороны, Наркоматѣ Военно-морского флота и в НКВД. До задач додала ся борьба из зрадниками, паникерами, антисовѣтскыми елементами и филтрация военных, котры вертали ся з нѣмецкого заятя. Зона дѣяня СМЕРША од фронта росширила ся теперь и на тылы и на территории, выслобожены з оккупации. На территориях чужых держав СМЕРШ справовав ся так, як на своей территории. Филтрация репатриантов завершила ся в року 1946, з тым и СМЕРШ закончив свое дѣяня.

## Резултаты роботы

По данным Никиты Петрова, научного сотрудника центра «Мемориал» (Россия), особисты и органы СМЕРША арештовали в&nbsp;рр.&nbsp;1941 аж 1945 около 700&nbsp;тысяч людей, из котрых были розстрѣляны 70&nbsp;тысяч. Векшину арештованых, котры перейшли филтрациов и вываровали ся од розстрѣла, спровадили в лагры, стандардный присуд&nbsp;— на 25&nbsp;рокы. Окрем того, на территории Германии и Польщи были захранены фашистичны концлагры, а в них теперь уже держали „противников социалистичного выбора“. 

В януарѣ 1945 в Будапештѣ в Мадярщинѣ заарештовали шведского дипломата Раула Валленберга, якый в часѣ нацистичной оккупации, через дипломатичны каналы вывозив Жыдов, спасаючи их од концлагров, а позднѣйше сам дипломат пропав десь в совѣтскых арештах. В маю 1945 в Празѣ в Чехословакии арештовали и вывезли до Москвы бывшого президента Карпатской Украины А.&nbsp;Волошина.

## СМЕРШ в подкарпатской и украинской литературѣ
* Павло Загребельний. В-ван! 
* Николай Синевирский. СМЕРШ. Год в стане врага 
* Владимир Танчинець. Переправа.

## Жерела и одказы
* Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2013. 
* Марьина В.В. Закарпатская Украина (Подкарпатская Русь) в политике Бенеша и Сталина. 1939–1945 гг. М. Новый хронограф. 2003.
* "СМЕРШ": контрразведка или орудие репрессий? (русс.) 

## Референции

Катеґорія:Друга світова война
Катеґорія:Органы безпекы
Борщ

**Борщ** — поливка, котрой повинным компонентом служить цвикла, доповнена иншыма варивами. Поважуе ся, же походить з польско-украинской народной кухнѣ, але днесь е позната широко по свѣтѣ. Характерным про тоту поливку е острочервене офарблѣня, иншак способы приготовлѣня и компоненты мають многы варианты. 

## Етимология
В давных часах на Руси варили на поливку ростлину ***борщевник*** *русс.* (*лат.* Heracleum sphondylium / sibiricum), котрого стебло мож ѣсти и сырое. 

## Варианты борща
* Борщ украинскый (подкарпатскый вариант)
* Борщ польскый (подкарпатскый вариант)

## Жерела
* 
* **Даль, Владимир**. Толковый словарь живого великорусского языка. Том І. А-З. Москва. «Русский язык». 1978.
* **Дуда, Ігор**. Лемківський словник. Тернопіль. Астон. 2011. .

## Референции

Катеґорія:Поливкы
ФК Барцелона

**ФК Барцелона** (, ), **«Ба́рса»**, знамый так само як **Барца** () — є професіоналный фотбаловый клуб з мїста Барцелона, Шпанєльско. Барца є актуално другым найлїпшым клубом на світї.

Клуб быв заложеный 29. новембра 1899 і стал ся сімболом каталаньской културы і народносты. Фанушї Барцы зованы ся *culés* або *culers*. Офіціална гімна є Cant del Barça. Он є найбогатшым фотбаловым клубом в світї з річным обратом у 398 міліонїв евро.

## Успіхы
***[[Майстровска Ліґа УЕФА]]**
** **Шампіоны** (5): 1991/92, 2005/06, 2008/09, 2010/11, 2014/2015
***[[Ла Ліґа|Шпанєльска ліґа]]**
****Шампіоны** (26): 1928/29, 1944/45, 1947/48, 1948/49, 1951/52, 1952/53, 1958/59, 1959/60, 1973/74, 1984/85, 1990/91, 1991/92, 1992/93, 1993/94, 1997/98, 1998/99, 2004/05, 2005/06, 2008/09, 2009/10, 2010/11, 2012/2013, 2014/2015, 2015/2016, 2017/18, 2018/19
***[[Копа дел Рей|Шпанєльскы погар]]**
****Шампіоны** (30): 1909/10, 1911/12, 1912/13, 1919/20, 1921/22, 1924/25, 1925/26, 1927/28, 1941/42, 1950/51, 1951/52, 1952/53, 1956/57, 1958/59, 1962/63, 1967/68, 1970/71, 1977/78, 1980/81, 1982/83, 1987/88, 1989/90, 1996/97, 1997/98, 2008/09, 2011/2012, 2014/2015, 2015/2016, 2016/17, 2017/18
***[[Шпанєльскы суперпогар]]**
****Шампіоны** (11): 1983, 1991, 1992, 1994, 1996, 2005, 2006, 2009, 2010, 2011, 2013, 2016

## Грачі

## Одказы
*Строна

## Референции

Барцелона
НКВД

**НКВД**, чит. Ен-Ка-Ве-Де (русск. *Народный комиссариат внутренних дел*), быв державный орган безпекы в СССР в роках 1934–1946, подобны органы были тыж в союзных републиках.

## История и функции

НКВД СССР перебрав функции НКВД РСФСР, але додаточно и ОГПУ, и так окрем функций Министерии внуторных дѣл достав функции тайной державной полиции и мимосудных репрессий. Наркомом внуторных дѣл быв именованый Генрих Яго́да. Функции были:
* внуторных дѣл
** забезпечѣня сполоченского порядка и державной безпекы,
** охрана социалистичной властности,
** евиденция обывательства,
** погранична охрана,
** справованя и охрана тюрем и направно-трудовых лагров;
* тайной полиции
** розвѣдка и контрарозвѣдка,
** выявѣня и невтрализация внуторного неприятеля.
В року 1941 функции тайной полиции были выокремены и переданы новому органу безпекы: НКГБ. В року 1946 НКВД быв перетвореный на МВД (Министерию внуторных дѣл).
НКВД од року 1941 достало право выносити засуды аж до кары смерти мимосудным порядком (особенными тройками). 

## Дѣяня в СССР и заграничу
В период коллективизации НКВД реализовав громадны репрессии против селян, означеных кулаками, депортовав цѣлы народы, обвинены з коллаборации з противником, або нелоялности. Справовав систему направно-трудовых лагров. В заграничу организовав шпионажну сѣть, политичны аттентаты, а в часѣ войны и по войнѣ нанучовав сталинистичну политику и приведеня до влады коммунистичных урядов. В року 1946 агентура НКВД, СМЕРШа и НКГБ довъедна чинила над 200 тыс. людей.

## Одказы и жерела
* НКВД в рр. 1934–1938
* 80 лет Службе экономической безопасности МВД России
* Джеффри Бурдс. Советская агентура. Очерки истории СССР в послевоенные годы(1944-1948). «Современная История». Москва – Нью Йорк. 2006 

## Референции

Катеґорія:Органы безпекы
Катеґорія:История СССР
Новоселиця (Тячовскый район)

**Новоселиця** — село в Тячовском районѣ Закарпатской области Украины.

## Полога и околиця
Новоселиця — центер сельской рады, розмѣщена в долинѣ рѣчкы Лужанка, межи Широкым Лугом и Нересницьов, за 29 км на сѣверовосток од райцентра и за 5 км од желѣзничной штации Нересниця, але желѣзниця перестала ходити року 1998. В околици села суть найдища мрамора высокой якости, плохов 600 га, котры в чехословацкой добѣ розробляли ся сполочностьов з чешскым и австро-нѣмецкым капиталом. В околици были три соляны жерела, з котрых добывали ропу и з ней выварьовали кухеньску соль.

## История
Первый раз спомянуто в жерелах року 1600 под назвов Also Nyireznycze (Нижна Нересниця).
Року 1930 в селѣ были 2253 обывателе, з того Русины —1871, Евреи — 356, Чехы и Словаци – 6, Мадяре — 6, Нѣмцѣ — 1, иншы — 6, чужоземцѣ — 7. Грекокатоликы были 936, православны —935. 
Грекокатолицка деревяна церковь Вознесенья (1798) мала вежу вышкы 16 м, але згорѣла року 1928. Року 1931 выставлена камяна грекокатолицка церковь Введенья Пречистой Богородицѣ. Православна деревяна церковь Благовѣщенья Пречистой Богородицѣ (1925) была розобрана в року 1993. Намѣсто ней выставленый мурованый Свято-Покровскый храм (поз. фото).

22. октобра 1944 село выслободжено од нѣмецко-мадярскых фашистов. В току далшой войны 18. апрѣля 1945 при выслободжѣню Штитины Опавского окреса Чехословакии быв закатованый фашистами Иван Кубинець, Народный Герой Чехословакии, родак з Новоселицѣ, котрого память честують в обох селах. Року 1969 село мало 2330 обыватели.

## Сельска рада
90533. с. Новоселиця Тячівського району Закарпатської обл., вул.Борканюка,143, тел. 6-33-17 (укр). 

## Жерела
* Vavroušek, Bohumil. Církevní pamatky na Podkarpatské Rusi. Kvasnička a Hampl. Praha, 1929.
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* Dr. Jiří Král. Podkarpatská Rus. V Praze, nákladem vlastním, 1924.
* Тронько П. и др. (ред.) Історія міст і сіл України. Том 7. Закарпатська область. К. 1969.
* Троян М.В. Того дня зійшло сонце. «Карпати». Ужгород, 1979.

## Одказы
* Свято-Покровскый храм в Новоселици (фото: М.Токар, 2017)
* Усть-Чорнянска желѣзниця (укр.)

## Референції

Катеґорія:Населены пункты Украины
Катеґорія:Населены пункты Закарпатской области
Катеґорія:Села Україны
ФК Монако

**ФК Монако** - є професіоналный фотбаловый клуб з Монако. Быв заложеный 23. авґуста 1924.

## Успіхы
***[[Ліґа 1]]**
** **Шампіоны (7)**: 1961, 1963, 1978, 1982, 1988, 1997, 2000.
***[[Французькый погар]]**
****Шампіоны (5)**: 1960, 1963, 1980, 1985, 1991.

## Одказы
*www.asm-fc.com

Катеґорія:ФК Монако
Межгорскый район

**Межгорскый район** (*укр.* Міжгірський район) — административна единка на сѣверѣ Закарпатской области Украины з центром в Межгорью. До рока 1953 район мав стару назву: Воловскый округ. В року 2020 ликвидованый и прилученый ку Хустскому.

## Обывательство
В районѣ подля списованя-2001 жило 49.9 тыс людей, з них 99.1% Украинцѣ. Року 2016 в районѣ жиють 47.959 тыс людей, з них в райцентрѣ — 9.607 тыс., в селах —
38.352 тыс.

## История и културны памяткы
Через Торуньскый переход (вышка — 931 м), што днесь находить ся над селом Торунь, проходив давный путь из Руси на Угры. Еще до заселѣня края, понад 1000 рокы тому, тут часто стрѣчали ся зо своима товарами русскы и мадярскы торговцѣ. Теперь ту проходить автодорога Долина — Хуст. Южный склон перехода прикрый, автодорога иде серпентинов, а сѣверный — легко спадистый. Снѣг лежить ту од януара по апрѣль.

В XІІІ. вѣку территория прилучена под мадярску кралевску администрацию в составѣ жупы Мараморош. Заселѣня территории з причины горского и лѣсистого характера зачало ся онь в XV. вѣку.

В селах района сохранили ся высше десяткы деревяных церков, выставленых в XVIII. вѣку. У горскых районах ставили шатровы тризрубовы вецеярусны церкви. Така характерна деревяна памятка XVIII. ст. е у селѣ Верхный Студеный.

В рр. 1931 аж 1936, в районѣ частым гостьом быв писатель з Чех Иван Олбрахт, што на мѣстном материалѣ написав роман *[[Никола Шугай]], розбойник* (1933) добрѣ познатый читателям и на Украинѣ, де опубликованый в товмачѣню. Роман росповѣдать  романтичну историю о розбойникови, свого рода карпатском Робин Гудови, котрый "од богатых брав, а худобным роздавав". Память писателя и его литературного героя хранять музеи в селѣ Колочава, недалеко од районного центра.

## Продукция
Традичны конарѣ продукции суть скотарство, лѣсное господарство, земледѣлство (главна култура — кромплѣ), потравинова продукция (сокы, вина, масло, сыр), збор грибов. Розвой района гамуе тот факт, же не е туй желѣзницѣ, ай дорогы ненайлѣпшы. Про то, же район мать жерела минералной воды и е екологично чистый, все векшу вагу доставать купельництво и туристика. 

## Жерела
* Поп И.И., Поп Д.И. В горах и долинах Закарпатья. Изд-во "Искусство". Москва. 1971.
* Советское Закарпатье. Справочник-путеводитель. Изд-во "Карпаты". Ужгород. 1968.
* Тронько П. и др. (ред.) Історія міст і сіл України. Закарпатська область. К. 1969.
* Чисельність наявного населення України на 1 січня 2016 року. Державна служба статистики України. Київ, 2016.

## Одказы
* Про кількість та склад населення Закарпатської області (2001) 
* Санатории и туристичны базы района 
* Межгорье. Сайт Межгорского района 

## Референции

Катеґорія:Районы Закарпатской области
ФК Порто

**ФК Порто** - є професіоналный фотбаловый клуб з мїста Порто, Портуґалія.

Порто
АФК Аякс

**АФК Аякс** (**Амстердамскый фотбаловый клуб Аякс**, **Amsterdamsche Football Club Ajax**) - є фотбаловый клуб з мїста Амстердам.

Аякс
Yodel It!

**Yodel It!** - є пісня, співана румуньскым дуетом Ilinca і Alex Florea. Сінґл быв презентованый 30. януара 2017 през Cat Music. Буде репрезентовати Румуньско на Евровізіон 2017.

## Одказы
*Ilinca and Alex are ready to Yodel It for Romania in Kyiv

Катеґорія:Музика
Майдан (Пакистан)

**Майдан**&nbsp;— живописна долина в районѣ Нижный Дир (Lower Dir) провинции Хайбер-Пахтунхва (*Khyber Pakhtunkhwa*; пашто خېبر پښتونخوا ; урду خیبر پختونخوا ) в Пакистанѣ. Обывательство Майдана тото Пуштуны. Найвекше числом племено, жиюче в Майданѣ, зве ся Таркани, або Таркалани. Главным торговищом Майданской долины поважать ся Кумбар (Kumbar). Кумбар&nbsp;— главный дѣловый центер долины. Долина проходить через высокы горы, покрыты снѣгом в зимушный час. В селѣ Лал-Квилла (Lal Qilla) е сельское оздоровиско.

Долина Майдан славна своима пышныма зеленыма горами и жерелами в лѣтный час. Кумбар, столиця Майданской долины, яко крупный торговый центер злучать многы коммерчны торгы. Люде из розличных сел долины каждоденно приходять на Кумбарскый торг за своима потребами. Векша часть обывательства долины одходить за границѣ, обы заробити собѣ на прожитя. 

Обывателе Майдана высокообразованы в поровнаню з другыма районами. 

Подля списованя з року 2017 Нижный Дир стоить на четвертом уровни учености зо сѣмох евидованых (50-60%) и перевышать середний уровень провинции Хайбер-Пахтунхва (52%). Але, нажаль, в самой долинѣ Майдан не мають де учити ся, прото за науков идуть в другы районы провинции, або до приватных школ, за што мусять выдати вельо. пѣнязи. Высша школа в державном секторѣ недорога, напримѣр, на универзитѣ Малаканд провинции Хайбер-Пахтунхва выука на бакалавра, магистра або доктора филозофии коштуе 5543&nbsp;грн рочно, што е приблизно една минимална мѣсячна платня, але на престижных приватных универзитах то годно сягати понад сто тысяч&nbsp;грн.

## Жерела и одказы
*  
*  
*  

## Референции



Maidanvillagepainting.jpg|Простый живот села. Непознатый малярь з долины Майдан
The Valley of Maidan, 1839 (c) - NAM 1016314.jpg|Долина Майдан, 1839. Образ од Джеймса Аткинсона.
Hidden beauty 4.jpg|Рисовы терасы в долинѣ Майдан, Нижный Дир


Катеґорія:Пакістан
ФК Ювентус

**ФК Ювентус** (італ. Juventus) - таліанськый фодбаловый клуб из Туріна, Талія.

Ювентус
Майдан (Маневичскый район)

**Майдан** — село на Украинѣ в Маневичском районѣ Волынской области.
## Полога
Село лежить на запад од районного центра Маневичѣ на одстояню 34 км, и на сѣвер од областного центра Луцьк на 102 км.
## Сельска рада
Сельска рада мать уряд в селѣ Трояновка.
Адрес (*укр.*): 44622, Волинська обл., Маневицький р-н, с. Троянівка, вул. Жовтнева, 1.
## Одказы
* Газдовство и пасѣка в Майданѣ (фото, 2013)
* Трояновска сельска рада
Катеґорія:Села Україны
Катеґорія:Села Волиньской области
Катеґорія:Населены пункты Украины
Майдан (Сербия)

**Майдан** (*серб.* Маjдан, *мад.* Magyarmajdány) — мадярское село в Сербии в округу Сѣверный Банат  Автономного края Войводина.

## Полога и околиця
Село лежить на восток-сѣверовосток од од центра общины — Новый Кнежевац, на одстояню около 15 км, на стыку трех границь: мадярской, румынской, сербской . В околици села находить ся найвекшое в Войводинѣ найдище нафтовой ропы.

## Обывательство

Подля списованя року 1910 в селѣ были 758 обывателѣ, з того 747 — Мадяре; подля вѣры: римокатоликы — 732, реформаты — 9, православны — 8. 

Року  2002 уже  лем 292 обывателѣ, з того Мадяре — 251, Сербы — 16, Ромы — 12, Югославяне — 4, Хорваты — 3, Македонцѣ — 1. Обывательство од року 1953 указуе спадову тенденцию.

## История

Перва упоминка о селѣ стрѣчать ся под роком 1247. В тот час на мѣстѣ теперѣшного села стояв монастырь. Назва села турецкого походжѣня и означать торговицю. Векшый розвой села зачав ся од року 1773, коли сюды переселили Мадярох з Куншага, од Сегеда, Годмезевашаргеля, жебы ту култивовали доган. Року 1795 выставили перву римокатолицку школу. В XIX. ст. од Макова  приселило ся даколько фамилий реформатского вѣровызнаня.
По Трианонѣ  (1919) стратили главный торг — Сегед, де продавали свою продукцию, и одтогды ся переориентовали на слабшы торгы  Нового Кнежаваца и Кикинды.

## Одказы
* Майдан в енциклопедии Войводины (''мад.'')

## Референции

Катеґорія:Населены пункты Войводины
Катеґорія:Населены пункты Сербії
Новоселиця (Мукачовскый район)

**Новоселиця** — село в Мукачовском районѣ Закарпатской области.

## Полога и околиця
Село находить ся на одстояню 17 км на восток од Мукачова, межи селами Станово и Яблонов, через село веде асфалтка локалного вызнаму.

## Обывательство
Року 1837 в селѣ заевидованы 168 обывательох.

Року 1910 село мало 187 обывательох, з котрых Русины были — 173, Нѣмцѣ — 14. Грекокатоликох было 174, израелитох — 13. 

Року 1930 з 219 обывательох села 201 быв Русин грекокатолицкой вѣры, 18 — Евреи. 

Року 1969 в селѣ жило 228 людей.

Подля списованя року 2001 село мать 267 обывательох. 

Року 2012 обывательох было 305 у 73 дворогосподарствах.

## Сельска рада
89666, Закарпатська обл., Мукачівський р-н, с.Яблунів, вул. Миру,50а , тел. 69-3-73 (*укр.*)

## История
На территории Новоселицѣ археологы нашли поселѣня з добы неолита (IV. тысячолѣтя до Р. Х.).
Закладено село року 1505, поважують, же ту ся населили обывателѣ з Малых Лучок.
До Трианона (1920) належало ку жупѣ Берег.
24. октобра 1944 село было выслободжено од фашистичной оккупации. В року 1969 Яблонов належав до Новоселицкой сельской рады, в Новоселици на плосѣ 250 га была виннниця Лаловского винарского господарства.
В роках 1990-1993 р. выставили нову муровану церковь Святого Духа.

## Жерела
* A történelmi Magyarország atlasza és adattára 1914 
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. .
* Тронько П. и др. (ред.) Історія міст і сіл України. Том 7. Закарпатська область. К. 1969
* Федака, Сергій. Населені пункти і райони Закарпаття. Історично-географічний довідник. "Ліра". Ужгород, 2014. .

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Новоселиця (Виноградовскый район)

**Новоселиця** (*мад.* Sósfalu, *рум.* Dumbrava) — село в Виноградовском районѣ Закарпатской области.

## Полога и околиця
Село находить ся на одстояню 22 км од Виноградова и 8 км од желѣзничной штации Королево. Главны занятя селян — садовництво и винарство. В околици на на каменистых убочах суть великы плохы деренок (Cornus sanguinea). Над селом выпинать ся верх Фрасин (826 м) на румынско-украинской граници, доминанта цѣлого району.

## Обывательство
Року 1969 Новоселиця мала 1371 обывателя.
Року 1910 в селѣ были 558 обывателе, з них Русины — 492, Нѣмцѣ — 62. Грекокатоликы были 496, израелиты — 62.
Року 1930 обывательох было 746, з того 657 — Русины, 84 — Евреи, 1 — Мадяр, 4 — чужоземцѣ. Грекокатоликох было 358, православных — 303.

## Днешность села
В селѣ уже року 1969 быв краеписный музей.  Днесь в будовли бывшой фары фунгуе етнографичный музей, де зобраны понад 200 експонаты, звязаны з културов Волохох. В режимѣ музея доступна тыж про навщѣвы Успенска церковь  XVII. ст. 

Влѣтѣ каждорочно одбывать ся фолклорный фестивал «Волошскы стравы». 

## История
На территории теперѣшного села нашли неандерталску стоянку з ранного палеолита (60–50 тыс. рокы стару). Перва упоминка о селѣ в историчных документах — рок 1351. В дакотрых жерелах говорить ся о значно позднѣйшом основаню села, але тота хыба походить з того, же село было закладеное як новоселиця в готарѣ села Черна (*мад.* Csarnatő) и называло ся Csarnatőújfalu (Чорнянска новоселиця), под таков назвов в року 1372 село уже екзистовало. Стара мадярска назва обох сел тыж свѣдчить, же закладателѣ были Русины. Позднѣйша назва Sós-Újfalu (Соляна новоселиця) была року 1899 вымѣнена на Sósfalu (Соляное село), тоты двѣ назвы зась свѣдчать, же в околици были ропляны колодязѣ и обывателе могли выварьовати соль.
В рр. 1654–1656 выставили готичну деревяну Успенску церковь. Церковь мать довжку 14 м и вышку турнѣ 25 м, турня мать декоративное подсябитя.  З югозападного боку при церковли деревяна звонниця того ж вѣку.  Церковь была реставрована в рр. 1979–1980.
Главна цѣнность храма — его стѣнописы з року 1662. Найвеце интересный «Рай», зображеный як ренесансный каштель з турнями и стрѣлницями.
До Трианона (1920) село належало  ку Затисянскому округу жупы Угоча.
Року 1925 выставлена грекокатолицка камяна церковь Успения Пр. Богородицѣ.

## Жерела
* A történelmi Magyarország atlasza és adattára 1914 
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.
* Поп И.И., Поп Д.И. В горах и долинах Закарпатья. Изд-во «Искусство». М., 1971.
* Тронько П. и др. (ред.) Історія міст і сіл України. Том 7. Закарпатська область. К. 1969
* Федака, Сергій. Населені пункти і райони Закарпаття. Історично-географічний довідник. "Ліра". Ужгород, 2014. .

## Одказы
* Деревянная церковь в селе Новоселица
*  Новоселицка церковь на сайтѣ «Закарпаття онлайн»
## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Подсябитя

**Подсяби́тя** — фортификачный елемент середновѣкых каштельох и замковых мурох. 

## Назва и конштрукция
Быв то крытый ганок, выстаючый над муром, котрый давав можность обранцям на верху мура або ставбы скоро перейти на огроженое мѣсто фортификации и одтам в напрямѣ долу метати на нападникы камѣня, лляти горячу смолу, острѣльовати их. Од того е назва, котра означать: бити под себе.

## Хоснованя
Подсябитя дало можность охранити муры фортификации або ставбы од розбиваня, што в середновѣку было росширеным способом добытя фортификаций. Подлога подсябитя мала отворы на выстаючой з лиця мура части ганку, через котры легко было поразити неприятеля, кедь ся достав ку подножу мура. Побсябитя бывали на зачатках деревяны. Отворы в подлозѣ мали обычайно закрытя, але не припевненое, так же при потребѣ было закрытя легко одклопити.

Од XIV. вѣку во Франции научили ся правити мурованы фортификачны елементы про таку оборону, котры не бояли ся огня.
Тоты достали назву махикулы.

## Посмоть тыж
* Махикулы

## Жерела и одказы
* Thompson, A Hamilton (1912, reprinted 2005), The English Castle: An Account of Its Development as a Military Structure, Dover Publications Inc, ISBN 0-486-44012-5

## Референции

Катеґорія:Фортификачны ставбы
Сак, Юрий Михайлович

**Сак Юрий Михайлович** (*7. апрѣль 1917, Брод Иршавского округа, жупа Берег, Мадярщина, †4. август 1998, Ужгород, Украина) — классичный филолог, латиниста, универзитный профессор, товмач.

## Биография
Родив ся в многодѣтной фамилии яко дванадцята дѣтина, ще малым дѣтваком утратив отця. Учив ся в сельской школѣ, де сельскый учитель, увидѣвши его здатность ку наукам, забеспечив го материално и помог му вступити до Ужгородской гимназии. По закончѣню гимназии учив ся на филозофской факултѣ Карловой универзиты, Прага (1936–1939), котру мусѣв лишити по роспадѣ Чехословакии, и закончовав науку на филозофской факултѣ Дебреценской универзиты (1939–1941). Доставши квалификацию гимназиалного профессора латинского языка и литературы, в роках 1941–1942 робив на Ужгородской гимназии, але пак быв мобилизованый до мадярского войска.

Року 1946 быв позваный на роботу до новоствореной Ужгородской универзиты, де робив до конця живота. Умер и погребеный в Ужгородѣ.

## Научна карьера и главны роботы
Кандидатску диссертацию обгаив при Киевской державной универзитѣ року 1956. Ей темов были сатиры Персия, а содержаньем — потовмачены на украинскый язык творы римлянского сатирика, допроводжены текстологичным   
комментарьом. Пиля роботы доцента катедры классичной филологии немало робив над товмачѣнями латинскых авторох, штудировав латиноязычны памятникы середновѣку, добы Ренессанции и позднѣйшы. В библиотецѣ универзиты перештудировав инкунабулы и выдав каталог «Інкунабули Ужгородського державного університету» (1974). Выглядав в библиотецѣ «страченый» шеститомный латиноязычный рукопис «Истории карпатскых Русинох» Михайла Лучкая потовмачив (первый том сам, иншы з коллегами) по украинскы и выдав го в рр. 1983, 1986, 1988, 1990, 1991, 1992 в материалах Музея украинской културы в Свиднику. Окремое выданя в Ужгородѣ вышло уже по его смерти. Потовмачив по украинскы , , , , , обы латиноязычны творы подкарпатскых писательох зробити доступными днешному читательови, и написав много робот о их творчости. Библиография его научных робот числить понад сто позиций. Много статьох, проникнутых духом великого патриотизма, о давных подкарпатскых писателях появив в новинковых публикациях.

## Вызнаменаня
Педагогична, сполоченска и научна заслужна робота Юрия Сака вызнаменана шѣстьма медайлами и дипломов чести Министерии освѣты Украины.

## Жерела
* Алмашій, Михайло. Русинська педагогічна енциклопедія. Ужгород, 2005.
* Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. «Гражда». Ужгород, 2007.

## Референции

Катеґорія:Русиньскы педаґоґы
Катеґорія:Русиньскы лінґвісты
Махикулы

**Махику́лы** – фортификачный мурованый елемент на верху мура котрый служив про оборону подошвы мура од нападаючого неприятеля, котрый хотѣв бы розбивати мур, або штурмовати го з лазивами. 
## Походжѣня назвы
Способы и техника будованя махикул была вынайдена во Франции, и там ся называли в старо-французчинѣ machecol (карколомы), а в середновѣкой латинѣ: machecollum.

## История хоснованя
Махикулы зачали хосновати од  XIV. вѣку. Пришли они на замѣну деревяным подсябитям, котрых главный минус быв в том, же мож их было запалити. Перестали хосновати махикулы по XVI. вѣку, коли появили ся каноны, з котрыма мож было штурмовати фортификации з одстояня, и так противник не мусѣв приближати ся ку мурам.

## Конштрукция
Махикулы представляли собов ганок, выстаючый навонок перед лице мура, опертый на конзолах. Ганок тот мав стрѣлницѣ  и отворы, на котры мож было метати камѣня, лляти вар або горячу смолу на противника, котрый штурмовав замковы муры. 

## Посмоть тыж
* Подсябитя

## Жерела
* Машикули // Брокгауз Ф.–Ефрон И., Новый энциклопедический словарь , т. 26 (''русск.'')
Катеґорія:Фортификачны ставбы
Иршавскый район

**Ирша́вскый райо́н**,  Іршавський район — административна единка Закарпатской области Украины. Административный центер — город Иршава. Район мать 25 сельскых рад и 46 сел. 

## Полога и природа
Район находить ся в централной части Закарпатской области и  сосѣдить на сѣверѣ зо Свалявскым районом, на  югозападѣ и югу — з Береговскым и Виноградовскым районом, на западѣ з Мукачовскым районом, на сѣверовостоку — з Межгорскым, на юговостоку з  Хустскым. Плоха — 943 км2, з того лѣсы — 54%, ораниця — 12%. Главна рѣка — Боржава, правый приток  Тисы. Року 2009 створеный Националный природный парк «Зачарований край» плохов 6101 га, в околици Илницѣ, де мож видѣти уникатный вытвор природы — Смерековый камень.

## История
Район належить до найдавнѣйше заселеных в области. До Трианона (1920) — округ (Ilosvai járás) жупы Берег.   До р. 1953 — Иршавскый округ.
В юлу 2020 зрушеный административно-териториалнов реформов. Територия придѣлена звекшеным районам: Береговскому, Мукачовскому, Хустскому, то єдиничный припад в области.

## Обывательство
Року 1969 в районѣ жили 91 тыс. людей, понад 93% в селах.
Подля списованя рока 2001 в районѣ жили 100,881 тысяч людей, з того в селах — 91,366 тыс., в Иршавѣ — 9,515 тысячи.. 
На зачаток рока 2016 в районѣ было 99.998 обывателей, з того в селах —  90.753, в Иршавѣ — 9.245.

## Продукция
Основны агрокултуры: тенгериця, пшениця, жито, овес, з техничных култур — доган. Промысловый конарь представляли подникы в минулому союзного и републичного значѣня: Иршавскый абразивный завод, Илницкый завод машинобудовных узлох, Кушницкый лѣсокомбинат, Иршавскый комбинат гнутых мебльох, Илницка банска справа, Приборжавскый вапняный завод, Иршавскый винный завод, Иршавска ткацка фабрика, Иршавскый стройремонтный завод. В промыслови было занято понад  5 тысяч люди. В сучасности, вшак, велика часть товарень заникла в резултатѣ приватизации и розорваня економичной кооперации. Дакотры обновили технологии и обладунок и продовжують роботу з меншым числом персонала. Напримѣр, Иршавскый абразивный завод обстояв в конкуренции, хоть замѣстнавать лем 126 особ.  Практично заникла Боржавска желѣзниця Берегово — Кушниця, што фунговала од року 1908.

## Памятникы архитектуры
* Введенска церковь и звонниця, р. 1734 (деревяны), с. Локоть.
* Михайловска церковь и звонниця, XVIII. вѣк (деревяны), с. Ивашковиця. 
* Михайловска церковь, р. 1707 (камяна), с. Илниця.

## Жерела
* A történelmi Magyarország atlasza és adattára. 1914. 
* Советское Закарпатье. Справочник-путеводитель. Изд-во "Карпаты". Ужгород. 1968.
* Тронько П. и др. (ред.) Історія міст і сіл України. Закарпатська область. К. 1969.
* Чисельність наявного населення України на 1 січня 2016 року. Державна служба статистики України. Кнїв, 2016.

## Одказы
* Про кількість та склад населення Закарпатської області (2001) 
* Археология Иршавского района 
* https://web.archive.org/web/20170508163653/http://borzhava-railway.com/ukrainian/
* НПП Зачарованый край 
* https://web.archive.org/web/20170430200738/http://www.abrazives.org.ua/index.php
* Иршавска районна державна администрация 
* Иршавска районна рада 

## Референции

Катеґорія:Районы Закарпатской области
Брод (Закарпатска область)

**Брод** (*Брÿд*, укр. *Брід*) — село в бывшом Иршавском районѣ (од року 2020 в Хустском) Закарпатской области Украины.

## Полога и околиця
Село находить ся на сѣверозападѣ од бывшого районного центра в оддалѣню 6 км (межи центрами) на рѣчцѣ Иршавка, правом притоку Боржавы. Горѣ током рѣкы межуе зо селом Дешковиця, котрое належить административно до Бродской сельской рады.

## История
Перва упоминка о селѣ — р. 1373.
Року 1856 освятили нову Михайловску церковь. 
Списованя року 1910 указало в селѣ 1259 обывательох, з того 797 — Русины, 365 — Мадяре, 132 — Нѣмцѣ. Подля  вѣры: 855 — грекокатоликы, 430 — израелиты. 
В чехословацкой добѣ подля списованя року 1921 село числило 1259 особ,  а року 1930 — 1500 особ, з котрых 1069 были Русины, 413 — Евреи, 17 — Чехы и Словаци, 1 — чужинець (не маючый чехословацкого подданства). В року 1930 в селѣ была промыслова паленчарня, ходив державный автобус.
Року 1969 в селѣ жило 1898 люди.

## Сельска рада
90115 с. Брід, Хустського району Закарпатської обл., вул. Центральна, 75 (*укр*). 
Ку Бродськой сельской радѣ належить и село Дешковиця. 

## Вызначны родаци
* Бокотей, Андрѣй Андрѣйович — Народный умѣлець Украины.
* Сак, Юрий Михайлович — классичный филолог-латиниста.

## Жерела
* A történelmi Magyarország atlasza és adattára. 1914. 
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. .
* Dr. Jiří Král. Podkarpatská Rus. V Praze, nákladem vlastním, 1924.
* Тронько П. и др. (ред.) Історія міст і сіл України. Том 7. Закарпатська область. К. 1969.
* Федака Сергій. Населені пункти і райони Закарпаття. Історично-географічний довідник. "Ліра". Ужгород, 2014.  .

## Одказы
*  Выгляд на село Брод (фото)
*  Каплиця в Бродѣ (фото)
* Бродом через Иршавку (фото)
* Панорама 360° на нижном краю села (фото)
* Рѣчка Иршавка пониже села Брод (фото)
## Референції

Катеґорія:Населены пункты Украины
Катеґорія:Населены пункты Закарпатской области
Катеґорія:Села Україны
Брод

**Брод** — неглубокое мѣсто на водѣ, де мож перейти не плавлючи.

Од того значѣня утворили  ся назвы вецерых населеных мѣст:
## Босния и Герцеговина
* Брод (Босния и Герцеговина)

## Украина
* Брод (Закарпатска область)
* Брод (Миколайовска область)

## Жерела
* Чопей, Ласлов. Русько-мадярский словарь. Будапешт. 1883.
## Референции
Брод (Миколайовска область)

**Брод** (*[[Україньскый язык|укр]].* Брід) —  село в Украинѣ, в Первомайскому районѣ Миколайовской области на лѣвом березѣ рѣкы Южный Буг. 

## Обывательство
Число обывательох чинить 345 особ (подля списованя року 2001). Орган мѣстной самосправы — Довгопристанска сельська рада.

## История
Первы оселѣня на территории близь днешного села были около VІ. тысячлѣтя до Р.Х. На то свѣдчать артефакты добы неолита и бронзу (VI, II тысячлѣтя до Р.Х.).

В середновѣку на тых землях довгый час пановали кочовникы Дикого Поля.

По витязствѣ войска Великого князя литовского Олгерда у битцѣ з Татарами на рѣчцѣ Синюха року 1362, доба Золотой Орды у тых мѣстах была завершена.

Село основав року 1420 литовскый князь Витовт на мѣстѣ ставбы камяного арочного моста через Южный Буг. Довгый час звало ся Витовтов Брод..

В току майже пятьох стороч над селом пановали за рядом Рѣчь Посполита, Османска империя, Запорожска Сѣчь, Российска империя.

Року 1941 было заятое нѣмецко-румынскыма добытниками, належало до Голтянского повѣту губернаторства Транснистрия. В яри 1944 село было выслободженое од оккупантох.

В фебруарѣ 1954 при новом административно-территориалном дѣлѣню УССР, Первомайскый район трафив до  Миколайовской области.

## Сельска рада
55240, Миколаївська обл., Первомайський р-н, с.Довга Пристань, вул.Сави Крижанівського,50 (*укр.*)

## Жерела
* Добровольський О. А. Литовська топоніміка на Миколаївщині (XV ст.) // Наукові праці. Науково-методичний журнал. Випуск: 1, Том: 4. ISSN 1609-7742

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Миколайовской области
Брод (Босния и Герцеговина)

**Брод** — город и община, положена на правом березѣ рѣкы Сава в сѣверной части Босны и Герцеговины в ей сербской самосправной части Република Сербска, ровнако около 200 км оддаленый од Загреба, Сараева и Београда. На лѣвом березѣ, в Хорватии находить ся Славонскый Брод.

## История
Перва споминка в писаных жерелах походить з року 365. В часы Римской империи на том мѣстѣ быв город Марсония, названый в честь бога войны Марса. В середновѣку, около року 1470 и дале яко маеток родины Бериславич, было то едно село на обох берегах и называло ся Бериславичов Брод. Року 1536 Османы заяли го и правобережну часть села цѣлком знищили. В турецкых руках было до року 1688, а дале уж лем правый берег овладали Османы. Ту была границя Австро-Мадярщины и Османской империи и обѣ стороны мали военны оборонны ставбы. Року 1739 на лѣвом березѣ установила ся австрийска администрация, а на правом — турецка и одтогды так зоставають яко два окремы населены пункты. Правобережна часть мала назву Босанскый Брод (*мад.* Boszna-Bród). Ту быв  перевоз через Саву, а од року 1879 — мост. Быв то важный торговый и желѣзничный узел, ту сходили ся линии Будапешт – Сараево и Загреб – Сараево.  Року 1878 город, як и цѣла БиГ, быв оккупованый Австро-Мадярсков монархиев. В Другой свѣтовой войнѣ город быв силно ошкодженый в резултатѣ бомбардовань союзникох.

## Днешность
Року 1992 в току войны мост быв розбитый, але в далшых роках зостав обновленый.  Од року 1992 Брод односить ся до Републикы Сербской. Сербы пробовали змѣнити назву Босанскый Брод на Сербскый Брод, але натрафили на протесты Боснякох. В конци парламент републикы утвердив курту назву Брод без одкликаня на народность.

В городѣ фунгуе рафинерия нафты, де мають роботу 1300 людей. Зоставать тыж надале важный яко желѣзничный узел. Трикотажна фабрика Бродтекс з персоналом 130 особ выраблять рочно миллион пар фусекель и 25 тыс. кило синтетичной пряжы, застачаючи торгы властной державы и Сербии. До войны вшитка тота продукция была примѣрно десять раз векша и мала добрый експорт.

## Обывательство
Обывательство города подля довоенного списованя року 1991 чинило 14098 особ, з того:
* Сербы — 4373 (31,01 %)
* Хорваты — 4086 (28,98 %)
* Босняци — 2246 (15,93 %)
* Югославы — 2760 (19,57 %)
* Иншы — 633 (4,51 %)

## Жерела
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.

## Одказы
* Курто о Бродѣ (''серб.'')

## Референції




Катеґорія:Населены пункты Боснії і Герцеґовины
Катеґорія:Населены пункты Републикы Сербской
2019

## Подѣи
* 12. фебруар — достала законну силу нова назва державы Сѣверна Македония.
* 19. марец — 79-рочный Нурсултан Назарбаев нечекано навсе резигновав з поста Президента Казахстана по 29-рочном выконаваню функции, за рок до конця свого шестого президентского периода.
* 23. марец — президент Казахстана Касым-Жомарт Токаев подписав декрет о переменованю главного города на Нур-Султан.
* 1. май — интронизованый Наругито, 126-й император Японии.

## Уродили ся

## Умерли
* 11. апріль — Юрій Чорі, русиньскый писатель, етноґраф, фолклоріста.
* 6. юн — Михаил Алмаший, русинскый педагог, языкознатель, збератель фолклора, културный и сполоченскый дѣятель, енциклопедиста, хормайстер.
* 17. юл — , руська поетка зоз Руського Керестура.
* 1. октобер — Карел Готт, чешскый спѣвак, филмовый актер, аматерскый малярь.
2020

## Подѣи
* Пандемія коронавіруса COVID-19
* 17. юл — створив ся Хустськый район одповідно до постановы Верховної Рады Україны № 807-IX уд 17. юлія 2020 года. Были ліквідовані: Хустськый (до 2020), Міжгірськый, Іршавськый и Свалявськый районы.
* 17. юл — створив ся Мукачовськый район одповідно до постановы Верховної Рады Україны № 807-IX уд 17. юлія 2020 года. Были ліквідовані: Мукачовськый (1953—2020), Воловецькый, Свалявськый районы.

## Уродили ся

## Умерли
* 11. януар — Ян Пловайко — полковник чешского войска, ветеран Другой свѣтовой войны, носитель найвысшой награды Чешской републикы, Ордена Бѣлого лева.
* 1. фебруар — Миколай Ксеняк, педагог, русинскый писатель.
* 6. фебруар — Василь Скакандий, народный умѣлець Украины.
* 6. юн — Дмитро Данилюк, украинскый историк, доктор историчных наук, професор.
* 14. юл — Милан Шашик, епископ Мукачовской грекокатолицкой епархии.
* 19. август — Борис Патон совѣтскый и украинскый ученый в области металургии и технологии металох, доктор техничных наук, професор.
* 3. септембер — Олга Прокоп, людова спѣвачка, зберателька русинскых балад и спѣванок.
* 16. септембер — Максім Серґеёвіч Марцінкевіч, російскый актівіста, ідеолоґ неонацізму.
* 21. октобер — Михаил Кеминь, педагог,  русинскый поет, фолклориста, cполоченскый активиста.
* 1. новембер — Иван Шафранко, русинскый академичный малярь, скулптор, педагог.